BOSNA I HERCEGOVINA
FEDERACIJA BOSNE I HERCEGOVINE
KANTON SREDIŠNJA BOSNA/SREDNJOBOSANSKI KANTON 
OPĆINSKI SUD U TRAVNIKU 
[bookmark: _GoBack]Broj: 51 0 V 206596 23 I 
Travnik, 16.02.2024. godine


OPĆINSKI SUD U TRAVNIKU, stručni saradnik Aida Talam, u izvršnom postupku tražitelja izvršenja Raiffeisen BANK d.d. Bosna i Hercegovina, ul. Zmaja od Bosne bb, Sarajevo, protiv izvršenika Anto Komšić, ul. Novotravnička bb, Busovača, radi naplate novčanog potraživanja u iznosu od 10.239,21 KM sa sporednim potraživanjima, donio je dana 16.02.2024. sljedeće:

Z A K L J U Č A K

          I.
ODREĐUJE SE PRVO ROČIŠTE za javnu prodaju nekretnine označenoj u Zk. ul. br. 2423 k.o. N.P. Busovača, broj parcele 98 parcela broj 394/1, površine 432 m2 i parcela broj 394/6 u naravi oranica/njiva 2. klase površine 15 m2 kao i na nekretninama upisanim u ZK ul. br 1742 k.o. Kačuni broj parcele 944 u naravi vočnjak 4. klase površine 150 m2 u B listu upisano kao vlasništvo izvršenika  sa dijelom 1/1

II.
Prodaja predmetne nekretnine, koja će se izvršiti usmenim javnim nadmetanjem, se određuje za dan ČETVRTAK  14.03.2024. godine, sa početkom u 10,00 sati, u zgradi ovog suda, ured broj 56. 

                 III.
Vrijednost nekretnine izvršenika iz tačke I ovog zaključka utvrđena je na osnovu nalaza i procjene stalnog sudskog vještaka poljoprivredne struke Jusufa Sivre iz Viteza, od 08.12.2023. godine, u iznosu od 16.970,00 KM.

Na prvom ročištu za javno nadmetanje nekretnina iz tačke I ovog zaključka se ne može prodati ispod polovine utvrđene vrijednosti. Početne ponude za prvo ročište na iznose manje od 1/2 (jedne polovine) utvrđene vrijednosti neće biti razmatrane. 

Poreze i takse u vezi prodaje snosi kupac.

          IV.
Na javnoj prodaji mogu učestvovati sve pravne i fizičke osobe, osim osoba navedenih u članu 88. Zakona o izvršnom postupku, a dužna su prije ročišta za prodaju na ime osiguranja uplatiti iznos od jedne desetine određene vrijednosti nepokretnosti, s tim što osiguranje ne može iznositi više od 10.000,00 KM, i prije početka ročišta sudu su dužni predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit banke, Filijala Travnik, račun broj: 3389002208351383.
V.
Od polaganja osiguranja oslobođen je tražitelj izvršenja. Ročište za javno nadmetanje održat će se i kad prisustvuje samo jedan ponuđač.
VI.
Kupac je dužan položiti cijenu u roku od 30 dana, od dana objavljivanja zaključka o prodaji nekretnine najpovoljnijem ponuđaču. 
VII.
Ako kupac u određenom roku ne položi prodajnu cijenu, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom najpovoljnijem ponuđaču, koji treba da, u roku koji odredi sud, a koji ne može biti duži od 30 dana od dana prijema tog zaključka, deponuje prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača. 
VIII.
Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 
IX.
Ovaj zaključak će biti objavljen na oglasnoj ploči suda i  na web stranici Suda. Stranke mogu o svom trošku objaviti ovaj zaključak u sredstvima javnog informiranja, odnosno da o zaključku obavijeste osobe koje se bave prodajom nepokretnosti. 


                                                                                                                                                                                         Stručni saradnik
                                                                                                                                                                                             Aida Talam


Pravna pouka: Protiv ovog zaključka nije dozvoljen pravni lijek.




